钦定古今图书集成/明伦汇编/氏族典/第206卷 > 高捷
## 钦定古今图书集成/明伦汇编/氏族典/第206卷 > 高捷

按《淄川县志》：“捷字中白，万历丁酉魁于乡。辛丑隽礼
闱，授行人，历使荆、鲁、蜀、晋，补司正，序应使江右蔡毅
中使蜀，蔡以母老远行为难，捷慨然易之。升户部郎
中，分司云南。出守淮安府，遇山左大饥，流民走淮上，
乃发仓出粟以赈之，存活者不可握算。政成报最，举
卓异，升淮徐兵备副使，疏濬挑筑，河工赖之。”